Elatusapuja kannattaa maksaa kertakorvauksena vain tarkkaan harkituissa tilanteissa, koska silloin on olemassa riski, että joutuu maksamaan elatusavut kahteen kertaan. Tilanteessa kannattaa ottaa yhteys lastenvalvojaan ja käydä vanhempien taloudelliset tilanteet siellä läpi. Ulosotossa olevia elatusapuja ei huomioida elatusvelvollisen menoina elatusavun määrää laskettaessa. Lasten tapaamiset ovat sinällään eri asia ja elatusapua pitää maksaa vaikka ne olisi estettykin. Lasten vahvistettujen tapaamisten toteutumiselle pitää hakea täytäntöönpanoa, jos asia ei muuten selviä.